NaiveNeuron/SloPal huggingface dataset:
Kyselica, Lukáš, poslanec NR SR (2023-03-17):
Vďaka, pán predsedajúci. Vážené pani poslankyne, páni poslanci, v súlade so zákonom o rokovacom poriadku som bol určený za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií SR. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor SR, Národnej rady SR a Výbor Národnej rady obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 26. apríla 2023 a v gestorskom výbore do 28. apríla 2023 od prerokovania návrhu zákona v Národnej rade v prvom čítaní. Prosím, pán predsedajúci, otvorte rozpravu.
Bernaťák, Tibor, poslanec NR SR (2019-06-24):
Ďakujem. V podstate pán poslanec Baláž povedal všetko, resp. nahrubo všetko, čo som mal na mysli aj ja. Ja len teda doplním, že naozaj Slovenská národná strana neprináša len v tejto chvíli nejaké návrhy, úplne nejak tak, ako ste to vy pomenovali, že pred voľbami. Ale ja neviem, rovnako sme mohli navrhnúť aj zvýšenie paušálnych výdavkov pre živnostníkov až teraz. Navrhli sme ich na začiatku. Takisto daňové licencie pre právnické osoby sme navrhli. Však my každú, každý rok navrhujeme istú sériu opatrení, ktorá síce má nejaký dopad na štátny rozpočet, ale keby že všetko dáme na začiatku, tak ten rozpočet v tom prvom roku by tiež mal problémy. Preto sa to postupne musí nastavovať a dávať tak, aby sme s koaličnými partnermi v podstate nejak, nejak si to odsúhlasili a odkomunikovali. Čiže viete, teraz povedať, že práve v tejto chvíli s týmto opatrením. No, prepáčte, ale tak vy máte právo predkladať návrhy zákonov, my máme právo predkladať návrhy zákonov. A keď sa na tom dohodneme, tak prečo nie. Dopad 8 mil. ste spomínali. Ja by som dal do súvislosti 8 mil. eur, ktoré dôchodcovia ušetria napríklad s referendom, podľa niektorých bývalých členov OĽANO nezmysleným referendom, ktoré ste chceli vyhlásiť, a to tiež v úvodzovkách povedali vaši bývalí poslanci, že bol, že bol to nezmyselný návrh. Čiže viete, 8 mil. by vypadlo na referendum nejaké nezmyselné podľa vašich bývalých členov. My radšej tieto, týchto 8 mil. eur ušetríme dôchodcom, to je naša filozofia. A čo sa týka dôchodcov a zvyšovania životnej úrovne dôchodcov, toto neni jediné opatrenie Slovenskej národnej strany, kde chceme dôchodcom pomôcť. Dočkáte sa, predseda Národnej rady, resp. Slovenskej národnej strany ohlasoval ďalšie opatrenia, tak aby našim dôchodcom sa lepšie žilo, a predpokladám, že aj po dohode s koaličnými partnermi takisto ešte v priebehu tohto roka naše návrhy uzrú svetlo svetla. Ďakujem.
F. Devínsky, poslanec: (2003-12-03):
Podľa môjho názoru niet žiadneho dôvodu nato, aby sa účelovo a v zákone vyčleňovala časť prostriedkov na účely v tomto prípade len audiovizuálne. Potom bude najlepšie, ak zákonom rozdelíme účelovo celý rozpočet televízie a ušetríme napríklad na riaditeľovi, lebo potom ho nebudeme potrebovať. Účelovo určené prostriedky každý z nás, ktorý riadil, vie, že veľmi významným spôsobom zväzujú ruky akémukoľvek manažmentu, a to nielen v Slovenskej televízii. Navyše ja sa nemôžem zbaviť veľmi silného dojmu z toho, že tu ide o lobistický paragraf, a keď mám byť celkom úprimný a celkom otvorený, s mimoriadne silným prokorupčným charakterom. Nakoniec v odôvodnení sa píše o pôvodnej slovenskej tvorbe a dáva sa to do vzťahu s Európskou úniou. Žiada sa tu upresniť aj to, že je faktom, že po vstupe do Európskej únie bude musieť televízia vysielať európske programy. Ďakujem pekne, pán predsedajúci.
Hlina, Alojz, poslanec NR SR (2015-11-10):
Ďakujem veľmi pekne. Všetko má zmysel. Aj má zmysel, že sa naštartujete a že vás vyduríme ako takého jazveca z diery a vy potom vystúpite, a nech ľudia vidia. Naozaj podľa mňa je pre spoločnosť veľmi dôležité, aby ste, niektorí z vás, rečnili čo najviac, lebo veci sa dajú tak zmodifikovať, keď svieti kamera a tú minútu častokrát človek zvládne bez toho, aby sa prekecol. A už keď je to viac, tak sa dá odhaliť, tie, by som povedal, tie pauzy v tom myslení. Čiže je naozaj pre spoločnosť veľmi dôležité, aby niektorí poslanci SMER-u čo najviac hovorili, obzvlášť, keď sú tu niektorí veľmi dlho. Ono je to potom takým znakom toho, že čo všetko sa dá a ako dlho sa dá prežiť v parlamente. To je podľa mňa dobré a správne. A viete, pán kolega, to vaše vzdelanie. Ja som kandidoval a budem znova kandidovať s heslom Lepšie kvalitné montérky jak nekvalitný diplom. Dneska platí, že nezobrali ho do roboty, ide na vysokú. Prosím vás, vy si naozaj myslíte, že ja by som neskončil nejakú vysokú školu? Teraz, čo tu funguje korešpondenčne? Naozaj si to myslíte? A to, čo ste hovorili, že muž, čo sadil stromy. Či veríte, či nie, pán kolega, ja som čítal viac kníh ako vy novín. A to, že ste spomenuli, muž, ktorý sadil stromy, áno, to som tu spomínal v parlamente, lebo to je fantastická kniha. Dokonca ja ju rozdávam zadarmo. Ja som kúpil, myslím, 500 výtlačkov, rozdávam ich ľuďom zadarmo, aby sa inšpirovali tým príbehom, že sa dajú veci meniť, aby nerezignovali. Lebo naozaj, keď vidí človek tak spupného človeka ako ste vy, s tými vašimi, proste s tým rituálnym tancom, 25-ročným, ktorý je už vybrúsený do dokonalosti, tak si niekto povie a povie: nemá to zmysel. A ja hovorím: má to zmysel. Má zmysel sadiť stromy, má zmysel stavať katedrálu z malých tehál, lebo na konci je výsledok. Má zmysel vás vymeniť, pán Číž.
Šeliga, Juraj, podpredseda NR SR (2020-11-26):
Pán Richter, chcete reagovať? Dobre, ďakujem. Ako ďalší, pán poslanec Kéry, nech sa páči.
Hort, Milan, podpredseda NR SR (2010-11-03):
Prepáčte. Poprosím všetkých kolegov v sále, ktorí si majú, potrebujú niečo iné povedať ako to, čo sa týka tejto témy, keby tak láskavo urobili mimo rokovacej sály, lebo rušia vystupujúceho. Poprosím vás. Nech sa páči.
Číž, Miroslav, podpredseda NR SR (2015-07-03):
Faktická poznámka, pán poslanec, pán Fronc, to je faktická? Nič. Takže pán poslanec Martvoň, pokiaľ nikto iný, uzatváram možnosť prihlásiť sa s faktickou poznámkou. Slovo má pán poslanec Martvoň.
Jurinová, Erika, poslankyňa NR SR (2010-12-01):
Ďakujem za slovo. Som, naopak, rada, že existuje možnosť podať pozmeňovací návrh priamo v pléne, pretože práve tento pozmeňovací návrh akokoľvek zložito vyzerá je naozaj jednoduchý a v podstate umožní hneď od januára matkám, ktoré sú už na materskej dovolenke, aby si svoju životnú úroveň zvýšili. Je to práve to, čo väčšina opozičných poslancov kritizovala. Takže som rada, že sme mohli vyjsť s týmto „pozmeňovákom“ a druhá vec, ktorej sa chcem dotknúť, ide naozaj o zrušenie veľkého handikepu rodičov alebo iných poistencov alebo pestúnskych rodičov, ktorým sa naozaj otvoril trošku ten priestor na zvýšenie úrovne alebo zlepšenie situácie v rodine tým, práve že tie deti, ktoré si adoptujú, na deti, ktoré si adoptujú, príp. sa o ne starajú, môžu poberať materské práve do veku až troch rokov.
Bugár, Béla, podpredseda NR SR (2017-10-12):
Ďakujem pekne. Dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Krištúfkovej, nech sa páči.
Přidal, Alojz, poslanec NR SR (2013-03-19):
Ja by som chcel poďakovať pánovi ministrovi. Ako zdá sa, že keď sme v odbornej rovine, že sa dohodneme aj v oblasti ako jadrovej energetiky. Súhlasím s tým, že v tom prvom bode ako, tam nie je žiadny problém, čo sa týka zákona o Národnom jadrovom fonde. Ja som ani nespochybnil ten, ten druhý, ten zvýšený, zvýšený príspevok. Vy ste použili to slovo. Ale priznajme si ako, že môže to vyvolávať otázniky. A naozaj aj vy ste sám povedali, že prvý, kto asi bude protestovať, je aj prevádzkovateľ. Neočakával som, že by ste zvýšili príspevky ako teda organizácii JAVYS, pretože by to nemalo žiadny zmysel, len teda prehadzovať peniaze z jedného vrecka do druhého. S tým plne súhlasím. Pani kolegyni Mezenskej. No, čo sa týka jadrovej energetiky, Kresťanskodemokratické hnutie aj vo svojom programe je za podporu jadrovej energetiky. My sme za to jednoducho, aby sa tu prevádzkovali jadrové elektrárne. Samozrejme, pri dodržovaní aktuálnych bezpečnostných štandardov, ktoré sú vydávané medzinárodnou atómovou agentúrou. Jednoducho chceme prevádzkovať jadrové elektrárne bezpečne, spoľahlivo, ekonomicky a ekologicky. Ja si neviem predstaviť taký energetický mix, ktorý by bol bez jadrovej energetiky. Jednoducho, poviem to možno tak trošku, ja som presvedčený, že napríklad pre región Bohunice, odkiaľ som, kde som teda sa narodil, a ja, môj celý život je spätý s jadrovou energetikou, s tou jadrovou elektrárňou. Ja som presvedčený, že jadrová energetika bola požehnaním pre Slovensko, čo sa týka rozvoja vedy, techniky, školstva, pracovných príležitostí, a ja verím, že môžete sa v tom trošku strácať, ale tie obnoviteľné zdroje vždy budú len nejaký doplnok alebo budú časť toho energetického mixu tvorené, tvoriť, a preto ja som za vyváženú skladbu teda energetických zdrojov aj na Slovensku. Ako pán minister správne povedal, ako aj Nemci už s emisiami začínajú mať problém. A ja si myslím, že to rozhodnutie bolo len politické a príde čas opäť, kedy jednoducho ten rozvoj jadrovej energetiky opäť, opäť, opäť nastane. Ďakujem.
Sabo, Michal, poslanec NR SR (2024-01-16):
Ďakujem, pán predsedajúci. Aj tebe, Janka, za vystúpenie. Kolegovia, kolegyne, mali sme víkendovú pauzu, čiže máme po prestávke trojdňovej opäť nielen príležitosť, ale i priam povinnosť pripomínať si, že tu nesedia odôvodnenia pre skrátené legislatívne konanie, pretože ako tu dnes odznelo, že tie ani len nestoja na tých hlinených nohách, oni stoja na takých slamených nožičkách krehkých a tiež musíme pripomínať, čo je podstatné, že tu neexistujú ani zákonné dôvody na skrátené legislatívne konanie a musíme opakovane pripomínať ten dlhočizný zoznam argumentov, ktoré ako opozícia prinášame do tejto diskusie, v ktorej sa cítime a vlastne, vlastne aj sme takí osamotení a osamotené. Síce v pléne sedí a tvári sa, že počúva plus-mínus stále tá istá hŕstka poslancov a poslankýň koalície, aktuálne to tak od pohľadu tipujem na 10 zo 79, výborné! No a tiež musíme pripomínať, že ani samotní poslanci koalície dobre nepoznajú, resp. nepoznali dôvody, prečo sa trestné kódexy majú novelizovať, či ÚŠP rušiť prílepkom. Veď si len spomeňme na rokovanie ústavnoprávneho výboru, keď niektorí poslanci koalície ani len netušili, že k novele Trestného zákona je prilepené aj rušenie Úradu špeciálnej prokuratúry, a to je niečo, čo sa dá veľmi rýchlo do niekoľkých sekúnd dohľadať v archíve na stránke Národnej rady Slovenskej republiky. Napríklad pán poslanec Mažgút by sa tešil, keby ste si ho pozreli. Čiže odporúčam to ako predpoludňajšie video pre vás všetkých. No a koaliční poslanci by napríklad mohli konečne využiť tú príležitosť, že sme v novom týždni, že sme v novom týždni, že s novým týždňom prinášame novú príležitosť sa zapájať do diskusie, minulý týždeň sme mali teda jedno vystúpenie, dve faktické poznámky, ak si dobre spomínam, tak mohli by sme tromfnúť ten výsledok a padnúť rekord napríklad tro... (Prerušenie vystúpenia časomerom.)
Žiga, Peter, podpredseda NR SR (2024-01-08):
Pán poslanec, dávajte pozor, oslovil som vás, že nasledujete ako pán poslanec Pročko, tak pokračujte.
Laššáková, Jana, podpredsedníčka NR SR (2013-05-15):
S reakciou pán poslanec Štefanec. Nech sa páči.
P. Hrušovský, predseda NR SR: (2005-05-24):
B. Brestenská, poslankyňa: Môžeme spoločne, aj pán Hamerlik, áno, môžeme spoločne.
Dobeš, Peter, poslanec NR SR (2021-11-04):
Ďakujem pekne. Chcem oceniť, pán poslanec Jaroslav Šíbl, tvoj odborný príspevok, ktorým si poukázal na širokú problematiku vo fungovaní a prístupu k národným parkom, na problematiku trvalej udržateľnosti krajiny, takisto si poukázal na ekologické procesy a zákonitosti vo vývoji tejto krajiny z hľadiska fyzicko-geografického a socioekonomického. Poukázal si aj na vplyv jednotlivých prvkov, biosféry, ako i vplyvu človeka na túto biodiverzitu. Oceňujem tvoju analýzu vrátane botanických a lesných spoločenstiev, ich porastov, ako i druhových zložení. Z nadhľadom si poukázal na tieto procesy vo vývoji krajiny ako takej vrátane štatistických ukazovateľov. Zaujalo ma takisto tvoj prístup, kedy si poukázal i na vzdelávacie možnosti, ako i rezervy, ktoré v tejto oblasti máme s poukázaním na zahraničné poznatky. Podľa mňa tvoj pohľad na prírodu ako takú skúmaš z hľadiska rozloženia prírodných a spoločenských javov a z hľadiska vzťahov medzi nimi. Ďakujem pekne.
Čepček, Martin, poslanec NR SR (2022-10-05):
Ďakujem pekne. Pán kolega Gyimesi, nemôžem so všetkým s tebou súhlasiť. Lebo to pohlavie si môžeš vybrať. To pohlavie si môžeš vybrať, ráno si muž, večer budeš žena, na obed môžeš byť úplne niečo iné. Máš tam 72 možností, či koľko ich tam je. No ale úplne jednoduchý, jednoduchá vec. Stačí sa pozrieť do nohavíc a vieš čo si. To je jedna vec. A toto, čo sa tu predkladá, to je len sociálny konštrukt. A súhlasím s tým, že vlajky sú tohto všetko iba symbolom. Ďakujem.
R. Rafaj, poslanec: (2008-11-05):
Takže ak dovolíte, prednesiem pozmeňujúci návrh k čl. III. Bod 2. Za § 76da sa vkladá § 76db, ktorý vrátane nadpisu „Prechodné ustanovenia k úpravám účinným od 1. januára 2009“, tu chcem upozorniť, že v pôvodnej informácii došlo k chybe a bola tam uvedená číslovka 2010, takže platí 2009, znie: Odsek 1: „Časový rozsah vysielanej reklamy vo vysielaní televíznej programovej služby vysielateľa na základe zákona v období od 1. 1. 2009 do 31. 12. 2009 nesmie spolu presiahnuť 2,5 % denného vysielacieho času. Tento časový rozsah sa môže zvýšiť až na 15 % denného vysielacieho času, a to o čas vyhradený telenákupným šotom.“ Odsek 2: „Časový rozsah vysielanej reklamy vo vysielaní televíznej programovej služby vysielateľa na základe zákona v období od 1. 1. 2010 do 31. 12. 2010 nesmie spolu presiahnuť 1,5 % denného vysielacieho času. Tento časový rozsah sa môže zvýšiť až na 10 % denného vysielacieho času, a to o čas vyhradený telenákupným šotom.“ Odsek 3: „Časový rozsah vysielanej reklamy vo vysielaní televíznej programovej služby vysielateľa na základe zákona v období od 1. 1. 2011 do 31. 12. 2011 nesmie spolu presiahnuť 1 % denného vysielacieho času. Tento časový rozsah sa môže zvýšiť až na 5 % denného vysielacieho času, a to o čas vyhradený telenákupným šotom.“ Ak dovolíte, v stručnosti to odôvodním. Ide v podstate o to, že oproti môjmu prvému návrhu a oproti návrhu navrhovateľa ide o to, že ten časový skok uberania reklamy, ako bol naplánovaný, sa predsa len zmierňuje, ale nie je zas taký dramatický pre Slovenskú televíziu, s tým, že pôvodne v návrhu, ktorý máme v informácii, namiesto 1,5 % boli 2 %. Čiže ten skok o 1 % sa posunul na rok 2010, a to aj z toho dôvodu, že vo vláde prešlo, myslím, uznesenie, ktoré je dostačujúcim garantom uzatvorenia zmluvy medzi štátom, teda medzi ministerstvom kultúry, a verejnoprávnou Slovenskou televíziou, čo by malo z môjho pohľadu sanovať ten výpadok z reklamy v rámci viaczdrojového financovania verejnoprávnej Slovenskej televízie. A keďže tu takáto garancia je, preto aj ja ako spravodajca, ale predovšetkým ako navrhovateľ tej pôvodnej zmeny som po týchto legislatívnych krokoch na úrovni vlády s tým súhlasil a navrhujem tento výsledný kompromis, pričom časový plán zostáva v podstate rovnaký. A rovnaká zostala aj dolná maximálna hranica objemu reklamy. A to je 0,5 %. To je, myslím, všetko, pretože vo výbore sme prebrali danú problematiku. A ďakujem vám zatiaľ za pozornosť.
Paška, Pavol, predseda NR SR (2013-06-25):
Pán poslanec Martvoň.
Richter, Ján, poslanec NR SR (2020-07-14):
Ďakujem pekne. Pani poslankyňa Marcinková, možnože keby ste boli bývali výsledky vášho prieskumu dali tým mimovládnym organizáciám, ony mali právo zvolať mimoriadne zasadnutie výboru a na tom výbore sa o tom mohlo hovoriť a mohlo to dostať úplne iný proces. Možnože by sa boli niektorí inak vyjadrili alebo, naopak, bol by sa doplnil ten váš návrh nielen o rozšírenie na odvolanie niekoho, ale, naopak, že by sa tam zohľadnili aj niektoré veci z tej aplikačnej, aplikačnej praxe. No, pán poslanec Kuriak, viete, zákon nie je o osobe, toto je novela zákona, my neriešime nejakú osobu – Jána, Joža, Fera –, to je až nejaký následok, ktorý predpokladám, že bude. To znamená, my tu nemáme čo hovoriť v tomto prípade ani o Stavrovskej, ani o Tomanovej, my máme hovoriť o zákone, to znamená legislatívnych pravidlách, na základe čoho tieto inštitúty, jeden komisár aj druhý komisár, majú pôsobiť a pracovať a možno po piatich rokoch sa aj vyjadriť, do akej miery napĺňa tento inštitút tie práva, ktoré prijala v tom roku 1993 OSN. To znamená, o tomto debatujme, tá osoba je až druhoradá, i keď z politického hľadiska je mi jasné, že ide hlavne o to, aby sa našiel priestor a zákonné podmienky pre odvolanie. Ďakujem.
Jarjabek, Dušan, poslanec NR SR (2011-05-24):
Ďakujem za slovo, pán podpredseda parlamentu. Chcel by som reagovať na pána poslanca Abrhana v tom zmysle, pán poslanec, povedal si, že 80 % obyvateľov tento zákon nepotrebuje a že tých 20 % ho potrebuje. Ja si myslím, že tento zákona nepotrebuje nikto, potrebuje ho iba niekoľko politikov. Keby ho potrebovalo 20 %, tak určite by som tento návrh zákona podporil. A bolo by to pre mňa skutočne čosi, čo treba rešpektovať. Ale nikdy nikto neurobil žiadny prieskum, aby sme sa dozvedeli, skutočne ako je to s týmto návrhom zákona, koľko percent obyvateľov vlastne si tento zákon žiada. Takýto prieskum nemajú ani predkladatelia, ani sa oň nikdy nepokúsili. Je to jedna agenda politická, nič nehovoriaca nám ostatným, agenda jednej politickej strany. Problémy, o ktorých tento zákon hovorí, riešilo zvykové právo. A skúsenosť s ním všetky problémy riešila takým spôsobom. Netreba jednoducho túto normu. Tento zákon je zlý, lebo zakladá normy a s ním aj isté sankčné opatrenia. Naruší tú krehkú stabilitu, ktorá v tomto prostredí, kde tento zákon zakladá problémy, bola. Tento zákon zakladá konfliktnosť. A tá konfliktnosť príde s vymáhaním práva, ktoré tento zákon po jeho prijatí určí. A to bude práve tá konfliktnosť. My sa potom budeme baviť o tom, kto ho porušil, kto ho neporušil. A ja si práve začínam naozaj myslieť, že o túto konfliktnosť tým politikom, ktorí predkladajú tento zákon, ide, aby sa tá stabilita, ktorá veľmi krehká na tomto území existuje, na tomto zmiešanom území porušila. Taká je pravda, to je tá deštrukcia štátnosti, o ktorej hovorím.
Bugár, Béla, podpredseda NR SR (2017-04-06):
Ďalej v rozprave vystúpi pani poslankyňa Vaľová, ktorá tu nie je, stráca poradie. Pani poslankyňa Shahzad, nech sa páči, máte slovo. (Príprava rečníckeho pultu na vystúpenie poslankyne.)
Laššáková, Jana, podpredsedníčka NR SR (2014-02-04):
Dávam krátku prestávku do 14.05. (Krátka prestávka.) (Po prestávke.)
J. Mikuš, poslanec: (2002-11-06):
Ďakujem pekne.
Figeľ, Ján, podpredseda NR SR (2012-12-06):
Na vystúpenie neuplatnená faktická poznámka. Pán poslanec Hudacký je chorý, takže aj týmto stráca poradie. Ďalším v poradí je pán poslanec Jozef Mikloško, nevidím ho. Ďalším potom Ľudovít Kaník, tak isto nie je v sále. Pán Martin Fronc tiež tu nie je. Tak Pavol Abrhan, nech sa páči, ak sa to dá za desať minút, bolo by dobré. Desať minút, tak ideálne. Alebo sa vzdáš? Nech sa páči.
Kaliňák, Robert, podpredseda vlády a minister vnútra SR (2015-11-24):
Páni kolegovia, milí, ktorí ste momentálne na balkóne všetko nastupujúci policajti, oni dostávajú (Ukázanie rukou na balkón rokovacej sály.) v tomto na tejto strednej odbornej škole, sú to všetci tí, ktorí budú v budúcnosti slúžiť Policajnému zboru, kompletné vzdelanie na Strednej odbornej škole Policajného zboru a rozhodne keby som sa ktoréhokoľvek z nich opýtal, pán poslanec Hlina sa môže ísť ich opýtať, všetci by vedeli odpovedať na to tak, že z diplomatického pasu Slovenskej republiky žiadne výsady a imunity nikomu nevyplývajú. (Ukázanie rukou na balkón rokovacej sály.) Všetci kývajú hlavou, je to dané. Ďakujem pekne. (Potlesk.)
Kočiš, Eduard, poslanec NR SR (2021-06-18):
Ďakujem pekne za slovo, pán podpredseda. Pán kolega Dostál, vo vašom pozmeňujúcom návrhu zákona ste veľmi dopodrobna opísal problém alebo problematiku, ktorá s týka rušenia nočného kľudu, obmedzovania prevádzkových hodín, ako aj pokút možných od mestskej polície alebo od obecnej polície, ak k nejakému takému nočnému, ak vlastne k porušovaniu nočného kľudu dochádza, a značne ste sa zmienil aj o obmedzení prevádzkových hodín iba na denné hodiny, ak takýto prevádzkovateľ bude aj naďalej porušovať zákon, dajme tomu, a ak chcete v tomto vašom pozmeňujúcom návrhu zákona v niektorých prevádzkach úplne zakázať nočné prevádzkové hodiny. Skôr si myslím, že tento problém sa týka iba väčších miest, alebo dosť veľkých miest, možno Bratislavy, Košíc, ale aj teraz majú vlastne mestá a obce možnosť obmedzovať prevádzkové hodiny, a to formou všeobecného záväzného nariadenia a keď to premienim alebo premením na región, v ktorom celý život žijem, tak naozaj takéto problémy s nedodržiavaním prevádzkových hodín alebo nejakým rušením nočného kľudu na severovýchode Slovenska v takých maličkých mestečkách, ako tam máme, naozaj nemáme, takže tak ako povedal kolega Suja, týmto návrhom zákona možno dôjde aj k nejakej diskriminácii, čo sa týka prevádzkových hodín a nejakých prevádzkových odvetví. Ale s čím naozaj musím súhlasiť, je to, ten váš návrh na zníženie pokút o viac ako polovicu za neohlásenie prevádzky a považujem to naozaj za veľmi správny krok, ale skôr by som šiel do nejakých kárnych opatrení formou nejakého upozornenia alebo nejakej možnej nápravy a formuláciu pokuty by som úplne asi vylúčil. Ďakujem pekne.
P. Hrušovský, predseda NR SR: (2003-09-10):
(Hlasovanie.) Prítomných je 130 poslancov, za 89, proti 12, zdržalo sa 28, nehlasoval 1. Návrh sme schválili. Ďakujem pani poslankyni Tkáčovej. A poprosím pána poslanca Horvátha, aby ako poverený poslanec gestorským výborom Národnej rade navrhol uznesenia k prerokúvanému vládnemu návrhu zákona o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov (tlač 356). Nech sa páči, pán poslanec Horváth.
Hort, Milan, podpredseda NR SR (2011-07-11):
Pani poslankyňa Kiššová Jana, nech sa páči.
Šimečka, Michal, podpredseda NR SR (2024-02-23):
Ďakujem veľmi pekne. Prerušujem teda rokovanie a budeme pokračovať vystúpením pána Šipoša v utorok 27. februára o deviatej hodine ráno. Prajem všetkým pekný víkend. (Prerušenie rokovania o 16.00 hodine.) 20
Sulík, Richard, predseda NR SR (2011-02-09):
Ďakujem pekne. To boli faktické poznámky a reakcia na ne, na posledného rečníka, ktorý bol písomne prihlásený. Teraz sa pýtam, kto sa chce do rozpravy prihlásiť ústne? Jeden rečník, traja, štyria, piati, šiesti, uzatváram možnosť, siedmi. Prosím? (Hlasy z pléna.) Sú prihlásení všetci, ktorí sa prihlásiť chceli? Pán Číž, chce určite. Prosím vás pekne, rečník číslo deväť, je kto? (Hlasy z pléna.) Procházka. Dobre. No, a máme. Uzatváram možnosť. Máme dvanásť rečníkov a prvý v poradí je pán poslanec Ondruš. Nech sa páči, máte slovo.
Jurinová, Erika, podpredsedníčka NR SR (2012-09-25):
Pán poslanec Mikloško.
Mičovský, Ján, poslanec NR SR (2014-03-20):
Ďakujem pekne za slovo. Bolo to pekné, kultivované a presvedčivé vystúpenie. Mám dve podpoznámky. Naozaj som presvedčený, že nie je škoda, že o tomto dvojzákone, o vstupe do ústavy dnes rokujeme, a naozaj som presvedčený, že by bol tento zákon bezzubý, ak by z neho vypadli previerky. Ty si na to upozornil, pán poslanec Kadúc. A ja som presvedčený, že vypadol zatiaľ ten najpodstatnejší bod, bez ktorého sa nedá súdnictvo očistiť. Je to kruté možno. Určite je tam riziko veľké, že to môže postihnúť čestných a zabetónovať nečestných. Ale ak nenájdeme mechanizmus previerok, tak je to iba hromada slov, ktoré nepovedú k výsledku. A podpoznámka číslo dva. Ak ktokoľvek z nás, kto tu sedí, bez ohľadu na to, či je to predseda Národnej rady alebo poslanec na 150. mieste, dačo verejne povie, malo by to platiť. Ak pán predseda Národnej rady povedal po voľbách, lebo nechceme robiť politiku z toho, malo to byť po voľbách. To, že o tom rokujeme dnes, môžeme obracať ten kameň kadejako a zdôvodňovať to o význame a potrebe, je nepresvedčivé. Hneď na začiatku sme zobrali možnosť dať takú patričnú úctu tomuto rokovaniu, ako to pán Hrušovský v úvode povedal. Je mi to ľúto. Ďakujem.
Kollár, Boris, predseda NR SR (2023-05-10):
Pán poslanec Muňko, nemôžete reagovať na toto s faktickými poznámkami. Ďakujem. Prosím, prezentujme sa a hlasujeme. (Hlasovanie.) Prítomných 140 poslancov, za 52, proti 24, 64 sa zdržalo. Uvedený návrh sme neschválili.
Pellegrini, Peter, predseda NR SR (2014-12-11):
Ďakujem pekne. Vyhlasujem všeobecnú rozpravu za skončenú. Pýtam sa, pán predkladateľ, chcete v záverečnom slove? Nech sa páči.
P. Hrušovský, predseda NR SR: (2004-01-22):
(Hlasovanie.) 134 prítomných, 79 za návrh, 20 proti, 35 sa zdržalo. Návrh uznesenia sme schválili. Ďakujem pánovi poslancovi Šimkovi. Prosím teraz pána poslanca Miššíka, aby z poverenia ústavnoprávneho výboru uviedol návrhy hlasovaní k prerokúvanému návrhu poslanca Národnej rady Slovenskej republiky Jána Drgonca na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov . Pán poslanec Miššík.
Sulík, Richard, predseda NR SR (2011-02-02):
Ďakujem. Pán poslanec Maďarič.
F. Mikloško, poslanec: (2001-10-17):
J. Migaš, predseda NR SR: Panie poslankyne, páni poslanci, pokračujeme v rozprave o uvedenom zákone. (Ruch v sále.) M. Andel, podpredseda NR SR: Áno, priatelia, prosím o pokoj v rokovacej miestnosti. Ale ako vidieť, zrejme konečne bude koniec úplatkov vo forme obálok. (Smiech v sále a potlesk.) Čiže budeme pokračovať rozpravou, a to faktickými poznámkami. Slovo má pán poslanec Kužma. Nech sa páči.
P. Paška, predseda NR SR: (2009-04-29):
(Hlasovanie.) 121 prítomných, 46 za, 56 proti, 18 sa zdržalo, 1 nehlasoval. Tieto body sme neschválili.
Šudík, Tomáš, poslanec NR SR (2021-12-09):
Vážený pán predsedajúci, vážené panie poslankyne, vážení páni poslanci, informácia obsahuje tri pozmeňujúce návrhy. V rozprave bol podaný jeden pozmeňujúci návrh, ktorý som podal ja. Nakoľko bol dnes v rozprave podaný pozmeňujúci návrh v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Mizík, Stanislav, poslanec NR SR (2020-11-26):
Ďakujem za slovo. V minulosti bol jeden pán. Volali ho verejne sociálny netvor. Bol to pán Kaník. Bol to titul, ktorý mu dala obrovská časť populácie. Uvidíme, či sa k tomuto pánovi a jeho titulu vrelo prihlásia aj poslanci vládnej koalície, ale keď vidím ich mašinériu, tak som skeptický. A týmto koaličným poslancom by som odkázal, aby navštívili zbedačené okresy Rimavská Sobota, Revúca, Rožňava a nerobili zákon, ktorý je kamufláž.
Pado, Martin, poslanec NR SR (2011-03-29):
Teraz budeme hlasovať o pozmeňujúcich návrhoch pána poslanca Bašku. Pán poslanec Baška, chcete, aby sme hlasovali o všetkých spoločne?
M. Číž, podpredseda NR SR: (2007-09-04):
Teraz má slovo pani poslankyňa Gabániová.
V. Jasaň, poslanec: (2008-02-12):
A naopak, ešte jedna poznámka k tomu, že sa často mýlite, no vážne, aj v tom, v čom ako kresťan by ste sa nemali mýliť, lebo kresťania hovoria, že „moja vina, moja vina, moja preveľká vina, a nie chyba“. To je len tak na okraj, na odľahčenie. Ďakujem pekne.
Figeľ, Ján, podpredseda NR SR (2015-02-05):
Ďakujem pekne. Doplňujúca? Pán vicepremiér, ďakujem tiež. A ešte z toho istého rámca otázka od pána Vašečku na ministra kultúry pána Mareka Maďariča o účasti v referende, a ak áno, či môže prezradiť svoje hlasovanie. Pán minister, nech sa páči.
Martinák, Ľuboš, poslanec NR SR (2013-11-29):
Ďalej budeme hlasovať o bodoch 1 a 2 spoločnej správy, ktoré som vyňal na osobitné hlasovanie s návrhom gestorského výboru uvedené body schváliť.
Klus, Martin, poslanec NR SR (2019-09-19):
Ďakujem, pán podpredseda vlády, aj za prečítanie odpovede pána ministra. Ja len doplním, že toto bol podnet od občana, ktorý sa stretol s takýmto problémom, čiže ocením, ak by som túto odpoveď mohol od vás dostať a rád ju dám potom k dispozícii. A možno podnet pre vládu ako celok a asi by to malo ísť primárne na pána ministra financií. Existujú aj iné režimy, ako napríklad PayPal alebo niektoré kreditné a debetné karty sa dajú využiť v tejto súvislosti. Takže zvážme, prosím, že či aj takýmto ústretovým krokom práve v týchto kritických prípadoch nepomôcť občanom Slovenskej republiky, lebo evidentne toto nebol jediný podobný prípad.
Šudík, Tomáš, poslanec NR SR (2021-09-30):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady hospodárske záležitosti, Výboru Národnej rady pre pôdohospodárstvo a životné prostredie a Výboru Národnej rady pre verejnú správu a regionálny rozvoj, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Kollár, Boris, predseda NR SR (2022-10-07):
Nech sa páči.
P. Hrušovský, podpredseda NR SR: (2002-05-30):
Prerušujem rokovanie do 14.00 hodiny na obedňajšiu prestávku. Pán poslanec Volf ešte chce niečo povedať. J. Volf, poslanec: Ďakujem pekne. V zmysle dohody zvolávam teraz výbor pre hospodárstvo, privatizáciu a podnikanie do tridsiatky. Ďakujem. (Prerušenie rokovania o 12.04 hodine.) (Pokračovanie rokovania o 14.03 hodine.) J. Migaš, predseda NR SR: Panie poslankyne, páni poslanci, žiadam vás, aby ste prišli do rokovacej miestnosti a zaujali svoje miesta, začneme bodom hodina otázok. Panie poslankyne, páni poslanci, otváram bod programu hodina otázok . Zo všetkých písomných otázok poslancov podaných do stredy do 12.00 hodiny určení overovatelia schôdze vyžrebovali poradie otázok na odpovede, ktorým sa budeme riadiť. Prosím pána predsedu vlády pána Mikuláša Dzurindu, aby oznámil, ktorých členov vlády určil, že budú odpovedať na otázky za neprítomných členov vlády, prípadne že bude za nich odpovedať sám. Pán premiér, nech sa páči. Páni poslanci za SDKÚ, sadnite si na svoje miesta a nevyrušujte pána predsedu vlády, on má svoje povinnosti. Nech sa páči, pán predseda vlády.
Bugár, Béla, podpredseda NR SR (2011-10-19):
Na vystúpenie pána poslanca s faktickými sa hlásia piati. Končím možnosť sa prihlásiť do faktických poznámok. Pán poslanec Horváth.
Paška, Pavol, predseda NR SR (2012-12-05):
Hlasujeme. (Hlasovanie.) 137 prítomných, 130 bolo za, 3 sa zdržali, 4 nehlasovali. Návrh sme schválili.
Grendel, Gábor, podpredseda NR SR (2022-12-07):
(Zaznievanie gongu.) Takže prosím pána spravodajcu, aby zaujal svoje miesto. Posledný v poradí z písomne prihlásených poslancov je pán poslanec Ondrej Dostál, ktorému týmto odovzdávam slovo. Nech sa páči. (Pokračovanie rokovania o návrhu poslancov Národnej rady Slovenskej republiky Miloša Svrčeka a Petry Hajšelovej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1163.)
Hrušovský, Pavol, podpredseda NR SR (2010-09-08):
Pán poslanec Blanár.
Laurenčík, Milan, podpredseda NR SR (2021-10-27):
Ďakujem pán minister. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi, aby informoval Národnú radu o výsledku rokovania výborov o tomto návrhu zákona, aby odôvodnil návrh, ako aj stanovisko gestorského výboru, pán poslanec, nech sa páči, máte slovo.
J. Počiatek, minister financií SR: (2009-04-23):
Ako som hovoril, k revízii rozpočtu určite príde a všetky kroky, ktoré doteraz vláda mohla urobiť v rámci vývoja v súčasnej situácii, vieme, sme aj urobili, takže nie je úplne tiež korektné tváriť sa tu, že vláda nič nerobí, čo sa veľmi často zo strany opozície spomína. Robíme naozaj veľa. Ako viete, Rada pre hospodársku krízu pravidelne zasadá. Synchronizujeme sa aj s inými členskými krajinami, počúvame veľmi pozorne, čo komisia odporúča, aké sú skúsenosti iných krajín s opatreniami, ktoré sa prijímajú. Všetko toto sa u nás implementuje. Čiže, mám pocit, že sa z tohto robí trošku umelá bublina. Nikto tu netvrdí zo strany vlády, že by sa tie podmienky oproti východiskám, ako bol zostavovaný rozpočet, nezhoršili. A, samozrejme, že to budeme reflektovať v revidovanom rozpočte. Ale treba si tiež uvedomiť, že Slovensko ako otvorená ekonomika je, samozrejme, životne závislá od zahraničného dopytu, ktorý dnes neexistuje. Čiže je to kríza, ktorá naozaj prišla, krízou zahraničného dopytu. Tie kolabujúce ekonomiky celosvetovo a naozaj krajiny, väčšina krajín je v oveľa väčších problémoch, ako je Slovensko. Ako tu aj bola otázka položená v reflexii na nejaký rozvrat verejných financií, to by som sa chcel spýtať, čo ste tým presne mysleli. Pretože naše verejné financie vôbec v žiadnom rozvrate nie sú. Sú niektoré krajiny, ktoré už dnes narážajú na problém ako ufinancovať tie problémy, ktoré majú. A to je už naozaj zásadný problém...  (Vystúpenie prerušené predsedajúcim schôdze.)
Lazár, Ladislav, poslanec NR SR (2010-11-03):
Mám päť minút. Dokončíme to, alebo... (Prerušenie vystúpenia predsedajúcim.)
P. Hrušovský, podpredseda NR SR: (2001-09-17):
V. Maňka, poslanec: Ústavnoprávny, hospodárstvo, privatizáciu a podnikanie a finančný.
Hrušovský, Pavol, podpredseda NR SR (2010-08-04):
S reakciou na faktické poznámky, nech sa páči, pán poslanec Mikolaj.
Kollár, Boris, predseda NR SR (2020-07-10):
Ďakujem. Chce reagovať pán Šipoš.
Fecko, Martin, poslanec NR SR (2012-12-14):
Ďakujem pekne. Ďakujem pekne, páni kolegovia, že ste sa vyjadrili a že vás zaujala možnože aj moja rozprava. Budem reagovať na pána kolegu Martináka, keď dovolíš, pán kolega. Samozrejme, ja som hlasoval za to, aby mačka bola na odstrel, takže ja mám svedomie čisté, lebo ten genofond nemôžme proste zničiť, ako hovoríš. A ďalšia vec. Ako si povedal poľovníkov, samozrejme, ich neberiem ako kazisvetov poľovníkov, ale chcel som im zdôrazniť, aby počuli, že keď idú po tom lese a dvihnú tú hlavu a vidia tam toho orla, aby si uvedomili, že to je svetové dedičstvo. Aby si to uvedomili, aj toho myšiaka, aj toho jastraba. To znamená, aby tak to proste brali a ochraňovali ho v tom revíri, kde sú. Takže takto som myslel, aby to proste počuli možnože aj z mojich úst. Pretože, žiaľ, nechcem nikoho zatracovať, ale v každej organizácii sa nájde aj taký, aj taký. Takže myslím si, že osveta tu bude ešte namieste aj v spoznávaní druhov, aby vedeli hlavne tí mladí, ktorí tam prichádzajú a majú, by som povedal, že možnosti si kúpiť strelnú zbraň od výmyslu sveta, nie je pre nich problém zlikvidovať letiaceho dravca, aby proste vedeli rozlíšiť, kde, čo je. Pretože v súčasnosti každý vták, ktorý je z voľnej prírody, a chcel by ho niekto či už chovať, alebo nejakým spôsobom, by som, ináč hendikepovať ako vo voľnej prírode, musí mať na to nejaké legálne povolenie. Toľko z mojej strany. Ďakujem pekne.
Blanár, Juraj, podpredseda NR SR (2020-11-26):
Ďakujem. To znamená, že sme vyčerpali všetkých prihlásených do rozpravy aj ústne, takže vyhlasujem všeobecnú rozpravu za skončenú, a chcem sa spýtať pána navrhovateľa, že či sa chce ešte vyjadriť. Ak áno, nech sa páči, máte slovo. Záverečné slovo.
Laurenčík, Milan, podpredseda NR SR (2020-05-14):
Pani poslankyňa Zuzana Šebová.
P. Paška, predseda NR SR: (2007-09-12):
(Hlasovanie.) 141 prítomných, 128 za, 2 boli proti, 8 sa zdržalo, 3 nehlasovali. Konštatujem, že sme pridelili návrh zákona výborom a odsúhlasili lehoty na prerokovanie. Pán poslanec Slabý, pán predseda výboru pre pôdohospodárstvo, životné prostredie a ochranu prírody uvedie hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene a doplnení niektorých zákonov (tlač 379).
Farkašovský, Karol, poslanec NR SR (2019-09-17):
Ďakujem pekne. Dovoľte predniesť pozmeňujúci návrh k návrhu poslancov Národnej rady Slovenskej republiky na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov, tlač 1341. V návrhu zákona navrhujem nasledujúcu zmenu: V čl. I novelizačnom bode sa slová „4902 – Noviny, časopisy a periodiká, tiež ilustrované alebo obsahujúce reklamný materiál okrem novín, časopisov a periodík, tiež ilustrovaných alebo obsahujúcich reklamný materiál, v ktorých reklama a inzercia predstavujú jednotlivo alebo spolu viac ako 50 % celkového obsahu, a okrem novín, časopisov a periodík, tiež ilustrovaných alebo obsahujúcich reklamný materiál, v ktorých erotický obsah predstavuje jednotlivo alebo spolu viac ako 10 % celkového obsahu tovaru“ nahrádzajú slovami 
„4902 10 00 – Noviny, časopisy a periodiká, tiež ilustrované alebo obsahujúce reklamný materiál vychádzajúce najmenej štyrikrát týždenne okrem novín, časopisov a periodík, tiež ilustrovaných alebo obsahujúcich reklamný materiál, v ktorých reklama a inzercia predstavujú jednotlivo alebo spolu viac ako 50 % celkového obsahu výrobku, a okrem novín, časopisov a periodík tiež ilustrovaných alebo obsahujúcich reklamný materiál, v ktorých erotický obsah predstavuje jednotlivo alebo spolu viac ako 10 % celkového obsahu“. Odôvodnenie. S cieľom pozitívne podporiť dostupnosť mediálnych produktov čo najširšiemu okruhu príjemcov. Berúc do úvahy vplyvy na štátny rozpočet navrhujeme zúženie skupiny tovarov, ktoré majú podliehať zníženej sadzbe z pridanej hodnoty. Sadzbe dane 10 % by tak podliehali len denníky, čo predstavuje zníženie príjmov DPH o 6 miliónov eur ročne. Zároveň žiadam v súvislosti s uvedeným návrhom vyňať na osobitné hlasovanie tretí bod spoločnej správy. Ďakujem pekne.
Kollár, Boris, predseda NR SR (2021-09-21):
Ďalšia faktická... Pardon, ešte raz. S ďalšou faktickou poznámkou vystúpi pán poslanec Suja, nech sa páči, máte slovo.
Dostál, Ondrej, poslanec NR SR (2020-06-09):
Ďakujem za reakcie aj za to, že mi nebolo poďakované, pán predkladateľ. No, argumentovať tým, že súhlasí Konfederácia odborových zväzov alebo Konferencia biskupov Slovenska, no opäť to len, opäť to len potvrdzuje to ideologické pozadie. No tak jasné, že Konferencia biskupov Slovenska v tomto prípade súhlasí, ale teda potom sa netvárme, že to nemá aj tento náboženský rozmer. Však okej, ale tak aspoň to, aspoň to priznajte. Pán poslanec Kočiš, no väčšina klubu tu sedela, keď som hovoril o tom, že ste tu neboli, tak ja som napríklad sa zapojil do rozpravy k zákonu o zmene voľby generálneho prokurátora, kde zapojil sa aj teda pán poslanec Kotleba nejakou faktickou a ja som potom v rozprave chcel reagovať naňho, na to, čo povedal, aj som na to reagoval, nuž ale pán poslanec Kotleba tu už nebol, lebo teda povedal si svoje a potom ste išli niekam, niekam preč. Ďalej ste povedali, že dúfate, že demokratická väčšina, ktorá zdieľa tie hodnoty, ktoré zdieľate aj vy, ten návrh presadí. No ja pevne dúfam, že žiadna taká väčšina, ktorá by zdieľala vaše hodnoty, v tomto parlamente nie je a nikdy nebude. Nepovedal som, že Slovensko sa stane neslobodnou krajinou. Povedal som, že sa stane menej slobodnou krajinou. A, pán poslanec Kotleba, skrátiť pracovný týždeň, no výborný nápad, to rozhýbe ekonomiku a to je presne to, čo teraz v tej kríze potrebujeme! No a tá otázka, že či, či chceme, aby opozícia začala ignorovať zasadnutia parlamentu, tak ja si myslím, že demokratická opozícia patrí k parlamentu a že je dobré, že tu je, ale keby vaša strana začala ignorovať zasadnutie parlamentu, určite by som to prežil.
Zelník, Štefan, poslanec NR SR (2017-12-06):
Hlasovali sme o všetkých pozmeňovacích návrhoch zo spoločnej správy a z rozpravy. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
P. Paška, predseda NR SR: (2010-02-09):
Dámy a páni, budeme pokračovať. O slovo požiadal pán podpredseda vlády a minister vnútra pán Robert Kaliňák.
Ľ. Petrák, poslanec: (2009-02-04):
Ja takisto mám niektoré dilemy v tomto návrhu zákona, pokiaľ sa týka jeho vykonateľnosti. Je to zákaz navštevovať verejné prístupné miesta alebo miestnosti, v ktorých sa podávajú alkoholické nápoje. Je to ťažko vykonateľné ustanovenie. Takisto nie je pre toto ustanovenie zadefinovaná sankcia v prípade porušenia. A myslím si, že to v žiadnom prípade správny poriadok nerieši. Takže tu je priestor, kde to môžeme vylepšiť. Ďalšia otázka, ktorá je veľmi diskutabilná, je možnosť uložiť pokutu. Ja osobne sa domnievam, že v prípade, že sa maloletý opije a má 3 promile alkoholu, a to sa týka napr. článku III, kde by takéto skutočnosti mali oznamovať zdravotnícke zariadenia, tak v tomto prípade nemôžeme hovoriť o možnosti uložiť pokutu. Tam musí byť jednoznačne povinnosť uložiť pokutu a, myslím si, ani nie 30 eur, ale možno aj podstatne vyššiu pokutu. Takže týchto vecí, ktoré tu sú ako zrelé možno na nápravu alebo o ktorých je potrebné trošku viacej diskutovať, je tu určite pár, ale myslím si, že je potrebné podporiť tento návrh zákona takisto, ako to vy navrhujete, dať ho do druhého čítania a hľadať cesty, aby sme začali riešiť tento neuspokojivý stav.
Ďuriš Nicholsonová, Lucia, podpredsedníčka NR SR (2017-12-12):
Ďakujem pekne, pani poslankyňa. Takže konštantujem, konštatujem, že Národná rada v tajnom hlasovaní zvolila pána Zoltána Péka za člena Rady pre vysielanie a retransmisiu na 6-ročné funkčné obdobie od 14. decembra 2017. Ďakujem. A teraz vás prosím, aby ste, to budete asi tiež vy, aby ste oznámili výsledky tajného hlasovania o návrhu na voľbu kandidátov na člena Regulačnej rady.
Glváč, Martin, podpredseda NR SR (2019-02-08):
S reakciou na faktické – pán poslanec Poliačik, nech sa páči.
V. Veteška, podpredseda NR SR: (2005-06-24):
B. Brestenská: Ďakujem, pán predsedajúci. Ja by som chcela len požiadať tiež vážených kolegov a kolegyne o podporu tohto zákona spolu s pozmeňujúcimi návrhmi, lebo si myslím, že, samozrejme, treba ošetriť tam, aby sa nestalo, že vzdelávacie subjekty, ktoré pôsobia na Slovensku a sú slovenského pôvodu, tie jednoznačne musia, aby nebolo nedorozumenie, musia mať slovenskú akreditáciu, ináč nemôžu poskytovať vzdelávacie služby. To je tá prvá zmena, ktorá je tam vsunutá, a druhá, pôvodne bol dohovor, že sa nebude otvárať zákon, ale toto je motivačné štipendium a myslím si, že štát má mať záujem podporovať talentovaných, nadaných a výborných študentov, takže tie pravidlá si potom fakulty musia určiť samy. Ďakujem veľmi pekne, pán predsedajúci.
Blanár, Juraj, podpredseda NR SR (2022-06-17):
Ďakujem, pán guvernér. Teraz nás bude informovať predseda finančného a rozpočtového výboru pán poslanec Marián Viskupič o výsledku rokovania výboru. Nech sa páči.
Jurinová, Erika, poslankyňa NR SR (2017-09-11):
Iba veľmi kratučko. Ďakujem za reakcie kolegom. Naozaj návrh zákona je opäť odstránenie diskriminácie, tentokrát voči adoptívnym rodičom alebo voči náhradným rodičom. Verím, že je to naozaj taká drobnosť, ktorá ani ten štátny rozpočet nezaťaží veľkými číslami. Je to neúcta k ľuďom, ktorí majú snahu vychovávať deti, poviem to možnože tak vulgárnejšie, cudzie deti tak ako svoje. Z toho by sa štát mal tešiť, že nezostanú v detských domovoch alebo v profesionálnych rodinách, ale naozaj si ich niekto chce zobrať za svoje. K tomu, čo hovoril pán poslanec Mihál, však bude o tom rozprávať, ale možno si treba uvedomiť, že zákon o sociálnom poistení, tu máme, alebo teda tých drobností, ktoré treba upravovať v zákone o sociálnom poistení, je naozaj taká spústa, že by si to zaslúžilo raz skutočne jednu veľkú poriadnu novelizáciu, kde budú všetky nuansy, o ktorých na každej schôdzi rozprávame, zohľadnené a tým verím, že by sme došli k odstráneniu všetkých nespravodlivostí práve sociálneho poistenia. Ďakujem pekne a verím v podporu tohto návrhu.
Laurenčík, Milan, podpredseda NR SR (2022-02-25):
Pán poslanec Kristián Čekovský s faktickou poznámkou, nech sa páči.
Kočiš, Eduard, poslanec NR SR (2022-02-22):
Veľmi pekne ďakujem za slovo, pán predsedajúci. Marián, veľmi pekne ďakujem za rozpravu, v ktorej si naozaj len pokračoval v čítaní správy generálneho prokurátora o tom, ako tieto legálne odposluchy boli prepísané. Neboli vôbec vymyslené, je to len obyčajný legálny prepis týchto odposluchov, kde si ani nedokážem predstaviť, akých ešte zvráteností alebo nechutností sa táto elita vyšetrovateľov na NAKA, ktorí sú už povýšení a zabetónovaní v ďalších funkciách, k čomu sa títo muži ešte dokážu uchýliť a čo ešte vlastne dokážu vymyslieť. Z tejto správy je úplne jasné to, že pán minister Mikulec, ktorý je bodom tohto odvolávania, o všetkom vedel, o všetkom vie a všetko riadi. Čiže, vážení kolegovia, vážené kolegyne z vládnej koalície, apelujem na vás len teraz úplne ľudsky, odosobním sa od akejkoľvek politiky, ak toto podľa vašich jednoduchých nejakých princípov, ktoré ešte snáď zdieľate, nie je dôvod na odvolávanie ministra Mikulca, tak ja potom už naozaj neviem, aké dôkazy by ste ešte chceli predostrieť, aké dôkazy by vám mali dať, mali by vám predkladatelia jednoducho, jednoduchým spôsobom dať, pretože neviem si už predstaviť nič hroznejšie a nič strašnejšie ako to, že elitní vyšetrovatelia NAKA riadení ministrom vnútra jednoducho ohrozujú na živote vyšetrovateľku Santusovú, vyhrážajú sa jej likvidáciou, podpálením auta, vyhrážajú sa jej rodine. A, pán predseda, úplne kvitujem a podporujem zvolanie, mimoriadne zvolanie výboru pre kontrolu SIS aj za účasti pána riaditeľa Slovenskej informačnej služby, pretože toto naozaj nemá obdoby. Hovorím zase, urobme si test s Ficom a skúsme tú parabolu úplne obrátiť, ako by sa správala verejnosť, ako by ste sa správal... (Prerušenie vystúpenia časomerom.)
Danko, Andrej, predseda NR SR (2018-02-07):
Pán poslanec Mazurek.
Cigániková, Jana, poslankyňa NR SR (2020-05-12):
Ďakujem pekne. Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2003-12-05):
J. Jaduš, poslanec: Keby nám to pustili odznova, lebo prichádzam o cenné sekundy, alebo mi to potom nadstavíte.
Hort, Milan, podpredseda NR SR (2011-07-12):
S reakciou pán poslanec Poliačik, nech sa páči.
Krúpa, Juraj, poslanec NR SR (2022-10-05):
Ďakujem veľmi pekne. Len si dovolím pripomenúť kolegom z branno-bezpečnostného výboru, že dnes máme rokovanie 13.45 h. Ďakujem.
Gibalová, Monika, poslankyňa NR SR (2011-12-08):
Ďakujem, pán predseda. Prosím dať do záznamu, že hlasovanie ma pri hlasovaní č. 162 vykázalo ako neprítomnú, hlasovala som za.
Figeľ, Ján, podpredseda NR SR (2013-05-23):
Ďakujem pekne. Ďalšia kolegyňa s interpeláciami do rozpravy je Monika Gibalová. Nech sa páči.
Paška, Pavol, predseda NR SR (2012-04-04):
Pán predseda európskeho výboru Blaha.
Bugár, Béla, podpredseda NR SR (2017-04-07):
Pani poslankyňa, prepáčte, ale ja som nezbadal, že tam sedela iná spravodajkyňa, ktorá...
Krajčí, Marek, minister zdravotníctva SR (2020-12-10):
Ďakujem pekne za doplňujúce otázky. Očkovanie bude dobrovoľné, rovnako aj u zdravotníckeho personálu, to môžem garantovať. A osobne sa dokonca nazdávam, že každý občan by sa mal aj rozhodnúť, ktorou vakcínou chce byť zaočkovaný. Samozrejme, budeme postupne informovať, ako tie vakcíny budú prichádzať aj na náš trh. Ako som čítal v tej odpovedi, tak zatiaľ je, s veľkou pravdepodobnosťou sa predpokladá teda, že zaočkovaní nebudú roznášači, ale nie je to ešte dokázané. Prebiehajú tie štúdie. V momente, jak tie štúdie budú známe, tak potom by sme to definitívne oznámili. Dokým tieto štúdie nebudú ukončené a teda nebudeme mať presnú a spoľahlivú informáciu, tak, ako som povedal, bude potrebné naďalej nosiť rúška. A teda v podstate tí, čo budú zaočkovaní, aj tí, čo budú nezaočkovaní, budú dodržiavať tie isté opatrenia.